Төсөл

MОНГОЛ УЛСЫН ИХ ХУРЛЫН ТОГТООЛ

2018 оны .. дугаар Дугаар ... Улаанбаатар

сарын ... ны өдөр хот

Тавантолгойн нүүрсний ордын үйл ажиллагааг эрчимжүүлэх

талаар авах зарим арга хэмжээний тухай

Улсын Их Хурлын тухай хуулийн43 дугаар зүйлийн 43.1-д заасныг үндэслэн Монгол Улсын Их Хурлаас ТОГТООХ нь:

1.Тавантолгойн нүүрсний ордын эдийн засгийн үр өгөөжийг нэмэгдүүлэх, холбогдох дэд бүтцийг барьж байгуулах зорилгоор дараахь арга хэмжээ авахыг Монгол Улсын Засгийн газар (У.Хүрэлсүх)-т даалгасугай:

1/ Улсын Их Хурлын 2010 оны 39 дүгээр тогтоолын 1 дэх заалтын 2 дахь дэд заалтын “б”,”в”-д заасны дагуу “ЭрдэнэсТавантолгой” ХК-ийн хувьцааны 30 хүртэлх хувийг гадаад, дотоодын хөрөнгийн биржээр үе шаттайгаарарилжаалан шаардлагатай хөрөнгө оруулалтыг татаж Тавантолгойн ордын үнэ цэнийг өсгөх хүрээнд холбогдох дэд бүтцийн болон шаардлагатай бусад төсөл, хөтөлбөрийн тодорхой хэсгийг санхүүжүүлэх;

2/Тавантолгой-Гашуунсухайт, Тавантолгой-Зүүнбаян, Тавантолгой-Оюутолгой-Ханги, Тавантолгой-Барууннаран чиглэлийн авто замын төгсгөлөөс Цагаандэл уул чиглэлийн тусгай зориулалтын авто зам болонТавантолгой-Гашуунсухайт,Тавантолгой-Зүүнбаянчиглэлийн төмөр зам зэрэг төслийг эхлүүлэх талаар шуурхай арга хэмжээ авч хэрэгжүүлэх;

3/ Дамжин өнгөрөх тээвэр, угтуулан тавих нөхцөл, урьдчилгаа төлбөр, боомт ашиглалт, дэд бүтцийн бүтээн байгуулалт, хөрөнгө оруулалт, борлуулалтын нөхцөлийн талаар хөрш орнуудтайхэлэлцээ хийж хэрэгжүүлэх;

4/ Өмнөд бүсийн уул уурхайн төслүүдийн эрчим хүчний хэрэгцээг хангах цахилгаан станцыг Тавантолгойн ордыг түшиглэн барих асуудлыг эцэслэн шийдвэрлэх талаар шаардлагатай арга хэмжээ авч ажиллах;

5/ Энэхүү тогтоолын 1 дэх заалтын 1 дэх дэд заалтадтусгасан арга хэмжээг хууль тогтоомжид нийцүүлэн зохион байгуулж, шаардлагатай бол холбогдох хууль тогтоомжид нэмэлт, өөрчлөлт оруулах асуудлыг судлан боловсруулж зохих журмын дагууУлсын Их Хуралд өргөн мэдүүлэх.

2.Улсын Их Хурлын 2010 оны 32 дугаар тогтоолын хавсралтаар баталсан “Төрөөс төмөр замын тээврийн талаар баримтлах бодлого”-ын 3.2.4.2 дахь дэд заалтын “Ухаахудаг” гэснийг “Тавантолгой” гэж, Улсын Их Хурлын 2007 oны 27 дугаар тогтоолын 1 дүгээр хавсралтын 1 дэх заалтын“ДайцукиХХК-ийн” гэснийг “Эрдэнэс Тавантолгой ХК”-ийн” гэж тус тус өөрчилж, Улсын Их Хурлын 2010 оны 39 дүгээр тогтоолын 1 дэх заалтын 1,3,5 дахь дэд заалтыг хүчингүй болсонд тооцсугай.

ГАРЫН ҮСЭГ